CELEX: 32007L0015
Language: lv
Date: 2007-03-14 00:00:00
Title: Komisijas Direktīva 2007/15/EK ( 2007. gada 14. marts ), ar ko groza Padomes Direktīvas 74/483/EEK I pielikumu attiecībā uz mehānisko transportlīdzekļu ārējiem izvirzījumiem, lai pielāgotu minēto direktīvu tehnikas attīstībai (Dokuments attiecas uz EEZ )

15.3.2007   
            
            
               LV
            
            
               Eiropas Savienības Oficiālais Vēstnesis
            
            
               L 75/21
            
         
      KOMISIJAS DIREKTĪVA 2007/15/EK
   (2007. gada 14. marts),
   ar ko groza Padomes Direktīvas 74/483/EEK I pielikumu attiecībā uz mehānisko transportlīdzekļu ārējiem izvirzījumiem, lai pielāgotu minēto direktīvu tehnikas attīstībai
   (Dokuments attiecas uz EEZ)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1970. gada 6. februāra Direktīvu 70/156/EEK par dalībvalstu tiesību aktu tuvināšanu attiecībā uz mehānisko transportlīdzekļu un to piekabju tipa apstiprinājumu (1), un jo īpaši tās 13. panta 2. punkta otro ievilkumu,
   ņemot vērā Padomes 1974. gada 17. septembra Direktīvu 74/483/EEK par dalībvalstu tiesību aktu tuvināšanu attiecībā uz mehānisko transportlīdzekļu ārējiem izvirzījumiem (2), un jo īpaši tās 5. pantu,
   tā kā:
   
               (1)
            
            
               Direktīva 74/483/EEK ir viena no atsevišķajām direktīvām par EK tipa apstiprināšanas procedūru, kas noteikta ar Direktīvu 70/156/EEK. Tāpēc Direktīvas 70/156/EEK noteikumus attiecībā uz transportlīdzekļu sistēmām, detaļām un atsevišķām tehniskām vienībām piemēro Direktīvai 74/483/EEK.
            
         
               (2)
            
            
               Ņemot vērā tehnisko progresu un ieinteresētību nodrošināt skaidrību par tehniskajām prasībām, ir lietderīgi saskaņot prasības attiecībā uz transportlīdzekļu buferiem.
            
         
               (3)
            
            
               Direktīvas 70/156/EEK IV pielikuma II daļā dots to Apvienoto Nāciju Organizācijas Eiropas Ekonomikas komisijas (ANO/EEK) noteikumu saraksts, kurus var pieņemt kā alternatīvu tipa apstiprināšanas direktīvām. Tādēļ, pielāgojot tehniskajam progresam Direktīvas 74/483/EEK I pielikumu, minētās direktīvas prasības jāsaskaņo ar tai ekvivalento ANO/EEK 26. regulu.
            
         
               (4)
            
            
               Tādēļ attiecīgi jāgroza Direktīva 74/483/EEK.
            
         
               (5)
            
            
               Šajā direktīvā paredzētie pasākumi ir saskaņā ar atzinumu, ko sniegusi ar Direktīvas 70/156/EEK 13. panta 1. punktu izveidotā Tehniskās attīstības pielāgošanas komiteja,
            
         IR PIEŅĒMUSI ŠO DIREKTĪVU.
   1. pants
   Direktīvas 74/483/EEK I pielikums ir grozīts saskaņā ar šīs direktīvas pielikumu.
   2. pants
   No 2009. gada 4. aprīļa, ja nav ievērotas ar šo direktīvu grozītās Direktīvas 74/483/EEK prasības, dalībvalsts, pamatojoties uz iemesliem, kas saistīti ar ārējiem izvirzījumiem, nepiešķir transportlīdzekļa EK tipa apstiprinājumu vai dalībvalstu tipa apstiprinājumu.
   3. pants
   1.   Dalībvalstis vēlākais līdz 2008. gada 4. aprīlim pieņem un publicē šīs direktīvas izpildīšanai vajadzīgos normatīvos un administratīvos aktus. Dalībvalstis tūlīt dara zināmus Komisijai minēto tiesību aktu noteikumus un minēto aktu un šīs direktīvas atbilstības tabulu.
   Tās piemēro minētos noteikumus no 2008. gada 5. aprīļa.
   Kad dalībvalstis pieņem minētos noteikumus, tajos ietver atsauci uz šo direktīvu vai arī šādu atsauci pievieno to oficiālajai publikācijai. Dalībvalstis nosaka, kā izdarāma šāda atsauce.
   2.   Dalībvalstis nosūta Komisijai galveno valsts tiesību aktu tekstus, ko tās pieņem jomās, uz kurām attiecas šī direktīva.
   4. pants
   Šī direktīva stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   5. pants
   Šī direktīva ir adresēta dalībvalstīm.
   
      Briselē, 2007. gada 14. martā
      
         
            Komisijas vārdā —
         
            priekšsēdētāja vietnieks
         
         Günter VERHEUGEN
         
      
   
   
      (1)  OV L 42, 23.2.1970., 1. lpp. Direktīvā jaunākie grozījumi izdarīti ar Eiropas Parlamenta un Padomes Direktīvu Nr. 2006/40/EK (OV L 161, 14.6.2006., 12. lpp.).
   
      (2)  OV L 266, 2.10.1974., 4. lpp. Direktīvā jaunākie grozījumi izdarīti ar 2003. gada Pievienošanās aktu.
   
      PIELIKUMS
      Direktīvas 74/483/EEK I pielikuma 6.5.2. iedaļu aizstāj ar šo:
      
         
                     “6.5.2.
                  
                  
                     Ja bufera līnija, priekšējā vai aizmugurējā, kas atbilst transportlīdzekļa ārējai kontūrai, no vertikālas projekcijas, ir uz stingras virsmas, tad šīs virsmas minimālajam izliekuma rādiusam jābūt 5 mm visos punktos, kas atrodas starp kontūrlīniju un līnijām virs un zem kontūrlīnijas, uz kurām ir atzīmēti punkti 20 mm iekšpusē un, mērot vertikāli pret kontūrlīniju, jebkurā punktā. Visās citās bufera vietās virsmas izliekuma rādiusam minimāli jābūt 2,5 mm.
                     Šis noteikums attiecas uz to bufera daļu, kas atrodas starp kontūrlīnijas pieskaršanās tangensa punktiem ar divām vertikālām plaknēm, kas katra novietotas 15 grādu leņķī pret transportlīdzekļa vertikālās gareniskās simetrijas plakni (sk. 1. attēlu).